
VLÁDA SLOVENSKEJ REPUBLIKY



Návrh

Uznesenie vlády Slovenskej republiky

č. **...**

z ... 2025

**Návrh na poskytnutie finančnej pomoci obciam a samosprávnym krajom   
na vyplatenie 800 eur odmeny pre zamestnancov v originálnych kompetenciách**

|  |  |
| --- | --- |
| Číslo materiálu: |  |
| Predkladateľ: | minister financií |

Vláda

# A. schvaľuje

A.1. návrh na uvoľnenie finančných prostriedkov zo zdrojov kapitoly Všeobecná pokladničná správa v sume 95 358 127 eur podľa bodu B.1. tohto uznesenia

A.2. zníženie štátnych finančných aktív v súhrnnej výške 12 419 116 eur z celkových súm poskytnutých samosprávnym krajom ako návratná finančná výpomoc   
po odpočítaní splatených splátok k 30. 11. 2024 v členení

* Banskobystrický samosprávny kraj v sume 3 189 586 eur z celkovej nesplatenej sumy 15 000 000 eur návratnej finančnej výpomoci poskytnutej v nadväznosti na bod B.1. uznesenia vlády Slovenskej republiky č. 160 z 9. apríla 2019 k návrhu na poskytnutie návratnej finančnej výpomoci Žilinskému, Trnavskému   
  a Banskobystrickému samosprávnemu kraju na rekonštrukciu ciest a mostných objektov;
* Košický samosprávny kraj v sume 3 226 959 eur z celkovej nesplatenej sumy 15 500 000 eur návratnej finančnej výpomoci poskytnutej v nadväznosti na bod B.1. uznesenia vlády Slovenskej republiky č. 474 z 15. júla 2020 k návrhu na poskytnutie návratnej finančnej výpomoci Bratislavskému samosprávnemu kraju, Trenčianskemu samosprávnemu kraju a Košickému samosprávnemu kraju na rekonštrukciu ciest a rozvoj infraštruktúry samosprávnych krajov;
* Nitriansky samosprávny kraj v sume  500 000 eur z celkovej nesplatenej sumy 11 000 000 eur návratnej finančnej výpomoci poskytnutej v nadväznosti na bod B.1. uznesenia vlády Slovenskej republiky č. 352 z 3. júla 2019 k návrhu na poskytnutie návratnej finančnej výpomoci na rekonštrukciu ciest a modernizáciu mostných objektov v pôsobnosti Nitrianskeho samosprávneho kraja;
* Trenčiansky samosprávny kraj v sume 2 464 893 eur z celkovej nesplatenej sumy 15 500 000 eur návratnej finančnej výpomoci poskytnutej v nadväznosti na bod B.1. uznesenia vlády Slovenskej republiky č. 474 z 15. júla 2020 k návrhu na poskytnutie návratnej finančnej výpomoci Bratislavskému samosprávnemu kraju, Trenčianskemu samosprávnemu kraju a Košickému samosprávnemu kraju na rekonštrukciu ciest a rozvoj infraštruktúry samosprávnych krajov;
* Trnavský samosprávny kraj v sume 2 537 678 eur z celkovej nesplatenej sumy 9  500 000 eur návratnej finančnej výpomoci poskytnutej v nadväznosti na bod B.1. uznesenia vlády Slovenskej republiky č. 160 z 9. apríla 2019 k návrhu na poskytnutie návratnej finančnej výpomoci Žilinskému, Trnavskému   
  a Banskobystrickému samosprávnemu kraju na rekonštrukciu ciest a mostných objektov;
* Žilinský samosprávny kraj v sume  500 000 eur z celkovej nesplatenej sumy 11 000 000 eur návratnej finančnej výpomoci poskytnutej v nadväznosti na bod B.1. uznesenia vlády Slovenskej republiky č. 160 z 9. apríla 2019 k návrhu na poskytnutie návratnej finančnej výpomoci Žilinskému, Trnavskému   
  a Banskobystrickému samosprávnemu kraju na rekonštrukciu ciest a mostných objektov;

# B. ukladá

**ministrovi financií**

B.1. uvoľniť v zmysle § 3 ods. 1 písm. c) Výnosu Ministerstva financií SR z 9. decembra 2005 č. 26825/2005 - 441 o poskytovaní dotácií v pôsobnosti Ministerstva financií SR v znení neskorších predpisov finančné prostriedky zo zdrojov kapitoly Všeobecná pokladničná správa v sume 95 358 127 eur pre obce, mestá, mestské časti Hlavného mesta SR Bratislava a mesta Košice a samosprávne kraje v Slovenskej republike za účelom poskytnutia finančnej pomoci obciam   
a samosprávnym krajom na vyplatenie 800 eur odmeny pre zamestnancov   
v originálnych kompetenciách v roku 2025 podľa prílohy tohto uznesenia;

*do 30. mája 2025*

B.2.zabezpečiť vo svojej pôsobnosti opatrenia súvisiace so znížením štátnych finančných aktív v sume 12 419 116 eur podľa bodu A.2. tohto uznesenia;

*do 30. júna 2025*

**Vykoná:** minister financií

**Na vedomie:** Združenie miest a obcí Slovenska

primátori a starostovia miest a obcí

Združenie samosprávnych krajov SK8

Únia miest Slovenska